CELEX: C2005/093/73
Language: da
Date: 2005-04-16 00:00:00
Title: Sag T-77/05: Sag anlagt den 19. februar 2005 af Andrea Balduini mod Kommissionen for De Europæiske Fællesskaber

16.4.2005   
            
            
               DA
            
            
               Den Europæiske Unions Tidende
            
            
               C 93/40
            
         Sag anlagt den 19. februar 2005 af Andrea Balduini mod Kommissionen for De Europæiske Fællesskaber
   (Sag T-77/05)
   (2005/C 93/73)
   Processprog: italiensk
   Ved De Europæiske Fællesskabers Ret i Første Instans er der den 19. februar 2005 anlagt sag mod Kommissionen for De Europæiske Fællesskaber af Andrea Balduini ved avvocato Gabriele Balduini.
   Sagsøgeren har nedlagt følgende påstande:
   
               1)
            
            
               ansættelsesmyndighedens beslutning af 12. november 2004, ADMIN. B.2-PC/amd-D (2004)27617, meddelt ved anbefalet brev af 15. november 2004, og modtaget den 22. november 2004, annulleres, og spørgsmål nr. 11 og nr. 36 i prøve A (kendskab til området) i udvælgelsesprøve EPSO/A/11/03, eller i det mindste ét af disse, annulleres
            
         
               2)
            
            
               følgelig annulleres afgørelsen truffet af udvælgelseskomitéen for udvælgelsesprøve EPSO/A/11/03, som sagsøgeren fik meddelelse om ved skrivelse af 14. maj 2004 EPSO/5000/LM – EN, og sagsøgte tilpligtes at acceptere og anerkende, at sagsøgeren indgår blandt de 450 bedst placerede, og dermed give ham adgang til de senere led i udvælgelsesprøve EPSO/A/11/03
            
         
               3)
            
            
               Kommissionen tilpligtes at afholde sagens omkostninger
            
         Søgsmålsgrunde og væsentligste argumenter:
   Sagsøgeren har deltaget i den almindelige udvælgelsesprøve EPSO/A/11/03, der i sin første del omfattede tre stopprøver.
   Ved skrivelse af 14. maj 2004 meddelte udvælgelseskomitéen sagsøgeren, at hans samlede resultat i disse stopprøver, 44,726 points, ikke var tilstrækkelig til, at han kunne henregnes til de 450 bedst placerede, hvorfor han ikke fik adgang til de efterfølgende prøver.
   Ved en efterfølgende skrivelse præciserede udvælgelseskomitéen overfor samtlige kandidater, at resultaterne af stopprøverne var blevet fastlagt, efter at udvælgelseskomitéen selv havde annulleret fem spørgsmål i disse prøver (spørgsmål nr. 17 i prøve A, spørgsmål 4 og 20 i prøve B, og spørgsmål nr. 45 og 52 i prøve C).
   Sagsøgerens anmodning til udvælgelseskomitéen om genbehandling og dennes klage til EPSO blev afvist. I disse to skrivelser anmodede sagsøgeren om, at yderligere to spørgsmål i prøve A (spørgsmål nr. 11 og nr. 36) blev annulleret, idet de var fejlagtige, ulogiske og uforståelige, hvorved han ville opnå et resultat, der ville henføre ham under de 450 bedste kandidater og give ham adgang til de efterfølgende led i prøven. De to skrivelser blev afvist.
   Sagsøgeren gør til støtte for sine påstande gældende, at der foreligger en tilsidesættelse af princippet om ligebehandling i personalevedtægtens artikel 5, stk. 3.